OpenLLM-France/wikimedia huggingface dataset:
# Conductància

La conductància elèctrica (G) és una magnitud inversa a la resistència elèctrica. En el sistema internacional (SI) es mesura en siemens, que és una unitat derivada. El nom d'aquest concepte el devem a Oliver Heaviside, que el va crear el setembre del 1885.
La conductància no s'ha de confondre amb la conducció elèctrica, que és el mecanisme pel qual les càrregues flueixen, o amb la conductivitat elèctrica que és una propietat dels materials.
La conductància com a antítesi de la resistència, es pot descriure com a facilitat de pas. En posar diverses resistències en paral·lel, la facilitat del pas de corrent del conjunt és la suma de les individuals.

## Relació amb altres magnituds

Com s'ha dit, la conductància està relacionada amb la resistència per:
    $G={\frac {1}{R}}={\frac {I}{V}}\,$
per a circuits resistius purs
on:
    G és la conductància,
    R és la resistència,
    I és el corrent elèctric, la magnitud del qual és [C]/[s]
    V és el voltatge o potencial elèctric, amb dimensions [J]/[C]
(Nota: Això no serà cert quan la impedància sigui un nombre complex.)
A més, la conductància està relacionada amb la susceptància i l'admitància per mitjà de l'equació:
    $Y=G+jB\,$
o
    $G=Re(Y)\,$
on:
    Y és l'admitància,
    $j$ és la unitat imaginària
    B és la susceptància.

## Vegeu també

* Admitància
* Impedància
* Susceptància
* Reactància

## Referències

* ↑ «Conductància». Gran Enciclopèdia Catalana. Barcelona: Grup Enciclopèdia Catalana.
# Llac Ilmen

El llac Ilmen (del rus: И́льмень О́зеро), és un important llac situat a l'óblast de Nóvgorod, a Rússia. El llac era una zona clau en la ruta comercial entre els varegs i l'Imperi Romà d'Orient.
El llac es troba a 18 msnm. La seva extensió mitjana és de 982 km² (variant entre els 733 i els 2.090 km²), i amb 10 metres de profunditat màxima. El llac és alimentat per 52 afluents, dels quals destaquen el riu Msta (rus: Мста), el Polà (rus: Пола́), el Lóvat (rus: Ло́вать) i el Xelon (rus: Шело́нь), sent el riu Vólkhov l'única desembocadura vers el Llac Làdoga (Ла́дога; Ла́дожское о́зеро) i a través del riu Nevà cap al Golf de Finlàndia.
El nivell de l'aigua està regulat per la central hidroelèctrica de Vòlkhov, situada corrent avall del riu Vólkhov. La temperatura de l'aigua al juliol se situa entre els 19 i els 20 °C, sent l'època de banys de 90 dies.
La ciutat de Nóvgorod es troba a tan sols 6 km del punt de sortida d'aigües.
# John Treloar

John Linton Treloar, OBE (10 de desembre de 1894 – 28 de gener de 1952) va ser un arxiver australià i el segon director de l'Australian War Memorial (AWM). Durant la primera Guerra Mundial va servir en diverses funcions i més tard va encapçalar La Força Imperial Australiana (AIF). Des de 1920 Treloar té un paper important en l'establiment de la AWM com a director.

## Referències

* ↑ Winter, Denis «Treloar, John Linton (1894–1952)». Australian Dictionary of Biography [Consulta: 18 desembre 2018].
# Muro

«Muro» té aquests significats:
* Muro (Mallorca), municipi de Mallorca
* Muro d'Alcoi, municipi del Comtat (Alacant)
* Muro (Còrsega), comuna de l'Alta Còrsega (França)
* Muro de Aguas municipi de la Rioja, a la regió de la Rioja Baixa
* Muro en Cameros municipi a la comarca del Camero Viejo, de La Rioja (Espanya).

## Vegeu també

* Mur
* Muros
Viccionari
# Krausisme

El krausisme és un corrent de pensament, lligat a la filosofia del pensador postkantià alemany Karl Christian Friedrich Krause (1781-1832), desenvolupat al llarg del segle xix, que tingué la seva màxima expressió pràctica a Espanya, gràcies a Julián Sanz del Río i Francisco Giner de los Ríos.
Als Països Catalans, arribà a influir en Francesc Pi i Margall, Miquel Costa i Llobera, Manuel Sales i Ferré i Juli Magraner i Marinas, entre d'altres. El krausisme, marginal a la major part d'Europa, representà a Espanya un intent de renovació intel·lectual i d'acostament a Europa, especialment pel que fa a l'ètica i a la pedagogia (sobretot amb la fundació de la Institución Libre de Enseñanza, per part de Giner de los Ríos).

## Orígens i principis

Al voltant de l'any 1840 un grup de juristes espanyols i entre ells Sanz del Río busquen una doctrina política que dintre del liberalisme iniciï el procés regenerador que necessita el país i contingui en si un element espiritual que no es troba en la formulació doctrinal del liberalisme llavors en voga.
Ho van trobar quan Ruperto Navarro Zamorano, membre del grup d'amics de Sanz del Rio, va traduir en 1841 el Curs de Dret Natural, o Filosofia del Dret de Heinrich Ahrens publicat a París en 1837, on exposa que el fonament del Dret consisteix en la «condicionalitat»: «el conjunt de les condicions exteriors que depèn la destinació racional de l'home i la humanitat que ha de desenvolupar-se sistemàticament com un ordre universal de pietat, abnegació i altruisme.»
Aquesta filosofia es resumeix en la fórmula del racionalisme harmònic o panenteisme i en l'obra de Krause Ideal d'humanitat per a la vida (1811). Les implicacions pedagògiques de la filosofia krausista obliguen a posar en contacte directe l'alumne amb la naturalesa i amb qualsevol objecte de coneixement (d'aquí la importància de les classes experimentals i de les excursions), així com a establir una gradualitat des dels gèrmens de cada disciplina de coneixement fins a la summa complicació i interconnexió dels nivells superiors.
Per altra banda, és fonamental en el krausisme la laïcitat i la creença adogmàtica en un déu aliè a reglamentacions de cap tipus.
Els krausistes ocuparen nombroses càtedres entre el 1850 i el 1875, any que en foren foragitats per la Restauració. Si bé Krause va tenir fidels seguidors a Bèlgica i als Països Baixos, fou a Espanya on es va aplicar i va exercir un influx durador i fecund en la vida artística i intel·lectual entre 1868 i 1936, data que la Guerra Civil espanyola va dispersar els seus membres més destacats fonamentalment a Amèrica Llatina.

## Enllaços externs

* Text del llibre Ideal d'humanitat per a la vida, de K. Krause (en cast.)
# Veľké Dravce

Veľké Dravce és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1350.
# Rivulus uatuman

Rivulus uatuman és un peix de la família dels rivúlids i de l'ordre dels ciprinodontiformes.

## Distribució geogràfica

Es troba a Sud-amèrica: conca brasilera de l'Amazones.

## Referències

* ↑ «Rivulus uatuman». Catalogue of Life. (anglès) (anglès)
* ↑ The Taxonomicon (anglès)
* ↑ FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Conductor

«Conductor» té aquests significats:
* Conductor (bus), persona que es dedica a conduir un autobús per transportar passatgers
* Conductor elèctric, material que permet amb facilitat el trànsit de càrregues elèctriques pel seu interior
* Conductor protònic, electròlit al qual els principals portadors de càrrega són ions d'hidrogen (protons) mòbils
# Lake Carmel

Lake Carmel és una concentració de població designada pel cens dels Estats Units a l'estat de Nova York. Segons el cens del 2000 tenia 8.663 habitants.

## Demografia

Segons el cens del 2000, Lake Carmel tenia 8.663 habitants, 3.019 habitatges, i 2.351 famílies. La densitat de població era de 648,2 habitants per km².
Dels 3.019 habitatges en un 38,5% hi vivien nens de menys de 18 anys, en un 63,7% hi vivien parelles casades, en un 10,3% dones solteres, i en un 22,1% no eren unitats familiars. En el 17% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,25.
Per edats la població es repartia de la següent manera: un 27% tenia menys de 18 anys, un 6,5% entre 18 i 24, un 33,1% entre 25 i 44, un 24,5% de 45 a 60 i un 8,8% 65 anys o més.
L'edat mediana era de 37 anys. Per cada 100 dones de 18 o més anys hi havia 93,9 homes.
La renda mediana per habitatge era de 70.678 $ i la renda mediana per família de 76.514 $. Els homes tenien una renda mediana de 49.615 $ mentre que les dones 37.292 $. La renda per capita de la població era de 27.253 $. Entorn del 3,9% de les famílies i el 3,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Carmel». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Lake Carmel». American Fact Finder. Oficina del Cens dels Estats Units, 12-01-2010.
# Josep Maria Riera

Josep Maria Riera és el nom dels següents personatges:
* Josep Maria Riera (actor), músic i director teatral valencià, fundador de la companyia La Quadra Màgica (2003-)
* Josep Maria Riera i Alfaras, alcalde de Sant Celoni 1934-1936 i 1939-1949
* Josep Maria Riera i Aragó (Barcelona, 1954), pintor i escultor
* Josep Maria Riera i Comas (Mataró, 1827 – 1858), escriptor vinculat al carlisme
* Josep Maria Riera i Gassiot (Barcelona, 1944), impressor i escriptor
* Josep Maria Riera i Mercader (Barcelona, 1952 – Madrid, 2007), militant del PSUC, diputat per Barcelona (1977-1982)

## Vegeu també

* Josep Riera
# Murmanita

La murmanita és un mineral de la classe dels silicats, que pertany al grup de la murmanita. Rep el seu nom de la costa Murmana, a l'óblast de Múrmansk, Rússia, on va ser descoberta.

## Característiques

La murmanita és un silicat de fórmula química Na₂Ti₂(Si₂O₇)O₂·2H₂O. Va ser publicada per primera vegada com a espècie vàlida per l'Associació Mineralògica Internacional l'any 1930. Cristal·litza en el sistema triclínic. La seva duresa a l'escala de Mohs oscil·la entre 2,5 i 3.
Segons la classificació de Nickel-Strunz, la murmanita pertany a «09.BE - Estructures de sorosilicats, amb grups Si₂O₇, amb anions addicionals; cations en coordinació octaèdrica [6] i major coordinació» juntament amb els següents minerals: wadsleyita, hennomartinita, lawsonita, noelbensonita, itoigawaïta, ilvaïta, manganilvaïta, suolunita, jaffeïta, fresnoïta, baghdadita, burpalita, cuspidina, hiortdahlita, janhaugita, låvenita, niocalita, normandita, wöhlerita, hiortdahlita I, marianoïta, mosandrita, nacareniobsita-(Ce), götzenita, hainita, rosenbuschita, kochita, dovyrenita, baritolamprofil·lita, ericssonita, lamprofil·lita, ericssonita-2O, seidozerita, nabalamprofil·lita, grenmarita, schüllerita, lileyita, epistolita, lomonossovita, vuonnemita, sobolevita, innelita, fosfoinnelita, yoshimuraïta, quadrufita, polifita, bornemanita, xkatulkalita, bafertisita, hejtmanita, bykovaïta, nechelyustovita, delindeïta, bussenita, jinshajiangita, perraultita, surkhobita, karnasurtita-(Ce), perrierita-(Ce), estronciochevkinita, chevkinita-(Ce), poliakovita-(Ce), rengeïta, matsubaraïta, dingdaohengita-(Ce), maoniupingita-(Ce), perrierita-(La), hezuolinita, fersmanita, belkovita, nasonita, kentrolita, melanotekita, til·leyita, kil·lalaïta, stavelotita-(La), biraïta-(Ce), cervandonita-(Ce) i batisivita.

## Formació i jaciments

És una espècie descrita a partir de mostres de dos indrets diferents del massís rus de Lovozero, a la província de Murmansk: la vall del riu Chinglusuai i els circs de Raslak. Posteriorment ha estat descrita en altres indrets de la mateixa regió russa, tant al massís de Lovozero com al de Jibiny, així com a Groenlàndia, Brasil i el Canadà.

## Referències

* ↑ «Murmanite» (en anglès). Mindat. [Consulta: 23 novembre 2017].